open-index/open-wikipedia-markdown huggingface dataset:
Χοακίν Φίνιξ

Ο **Χοακίν Φίνιξ** (αγγλικά *Joaquín Rafael Phoenix*, γενν. Σαν Χουάν, 28 Οκτωβρίου 1974) είναι Αμερικανός ηθοποιός.

## Βιογραφία
Γεννημένος στις 28 Οκτωβρίου 1974 στο Σαν Χουάν του Πουέρτο Ρίκο, ο Φίνιξ κατάγεται από οικογένεια καλλιτεχνική, συμπεριλαμβανομένου του μεγαλύτερου αδερφού του Ρίβερ Φίνιξ (1970-1993). Έκανε το ντεμπούτο του στη μεγάλη οθόνη με την ταινία *Space Camp* το 1986 και ο πρώτος του πρωταγωνιστικός ρόλος έγινε στην ταινία *Russkies* το 1987. Το 1989 συμπρωταγωνίστησε στην ταινία *Δεσμοί Στοργής* (Parenthood) σε σκηνοθεσία Ρον Χάουαρντ. Άλλες ταινίες στις οποίες έχει εμφανιστεί είναι οι *Έτοιμη για Όλα* (To Die For, 1995) μαζί με τη Νικόλ Κίντμαν σε σκηνοθεσία Γκας Βαν Σαντ, *Τυφλή Στροφή* (U Turn, 1996) του Όλιβερ Στόουν, *[[Μονομάχος (ταινία 2000)|Μονομάχος]]* (Gladiator, 2000) σε σκηνοθεσία Ρίντλεϊ Σκοτ όπου και έλαβε την πρώτη του υποψηφιότητα για Όσκαρ Β' Ανδρικού Ρόλου, *[[Quills, η Πένα της Αμαρτίας]]* (Quills, 2000) όπου πρωταγωνίστησε μαζί με τους Τζέφρεϊ Ρας και Κέιτ Γουίνσλετ, *[[Οιωνός (ταινία)|Οιωνός]]* (Signs, 2002) με τον Μελ Γκίμπσον σε σκηνοθεσία Μ. Νάιτ Σιάμαλαν, *[[Όλα για την αγάπη|Όλα για την Αγάπη]]* (It's All About Love, 2003), *[[Σκοτεινό Χωριό]]* (The Village, 2004), Hotel Rwanda (2004) και *[[Πυροσβεστικός Σταθμός 49]]* (Ladder 49)

Το 2005 ο Φίνιξ υποδύθηκε τον τραγουδιστή Τζόνι Κας στην ταινία *[[Walk the Line]]*. Η Ρις Γουίδερσπουν υποδύθηκε την Τζουν Κάρτερ. Για την ερμηνεία του ο Φίνιξ βραβεύθηκε με Χρυσή Σφαίρα και έλαβε υποψηφιότητα για Όσκαρ Α' Ανδρικού Ρόλου. 

Επέστρεψε στην υποκριτική το 2012 με την ταινία *[[The Master (ταινία 2012)|The Master]]* του Πολ Τομας Άντερσον. Το 2013 πρωταγωνίστησε στην αισθηματική ταινία επιστημονικής φαντασίας *[[Δικός της]]* (Her). Επίσης τον Οκτώβριο 2019 πρωταγωνίστησε στην ταινία *[[Joker (ταινία, 2019)|Joker]]* όπου έκανε αίσθηση στο ευρύ κοινό και κριτικούς, τον Φεβρουάριο του 2020 βραβεύτηκε με όσκαρ Α΄ Ανδρικού Ρόλου για την προαναφερθείσα ταινία.

## Παραπομπές


## Εξωτερικοί σύνδεσμοι
* 
* Ο  

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Βραβευμένοι με Grammy
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Κατηγορία:Νικητές Κυπέλλου Βόλπι Καλύτερου Ηθοποιού
Ζωγράφος του Βερολίνου

[thumb|right|350px|«[Στάμνος του Ηρακλή και Ιφικλή (Μουσείο του Λούβρου αρ. G 192)|Ηρακλής και Ιφικλής». Ερυθρόμορφη αγγειογραφία του Ζωγράφου του Βερολίνου. 480-470 π.Χ. Λούβρο]]
Ο **Ζωγράφος του Βερολίνου** είναι το συμβατικό όνομα σημαντικού αρχαίου Έλληνα αγγειογράφου του Αττικού ερυθρόμορφου ρυθμού. Συγκαταλέγεται στους πιο προικισμένους καλλιτέχνες της εποχής του και θεωρείται ότι είναι αυτός που άνοιξε τον δρόμο για τον πρώιμο κλασικισμό.
## Πηγές
* John D. Beazley: Der Berliner Maler, Berlin 1930 (Forschungen zur antiken Keramik Reihe I: Bilder griechischer Vasen. Band 2)
* John D. Beazley: Attic Red-figure Vase-painters. 2nd ed. Oxford 1963, 196-219. 1633-1635. 1700-1701
* John D. Beazley: The Berlin painter. Nachdruck der rev. Ausgabe 1944 u. 1947. Mainz 1974. (Forschungen zur antiken Keramik : Reihe 1, Bilder griechischer Vasen ; 2)
* Donna Carol Kurtz: The Berlin painter. Drawings by Sir John Beazley. Oxford 1983. ISBN 0-19-813220-4
* John Boardman: Rotfigurige Vasen aus Athen. Die archaische Zeit, von Zabern, 4. Auflage, Mainz 1994 (Kulturgeschichte der Antiken Welt, Band 4) ISBN 3-8053-0234-7
* John Oakley: Berliner Maler. In: Der Neue Pauly (DNP). Band 2, Metzler, Stuttgart 1997, ISBN 3-476-01472-X, Sp. 574–575.
## Εξωτερικοί σύνδεσμοι
* Κατάλογος έργων του Ζωγράφου του Βερολίνου με πληροφορίες προέλευσής τους 
* Παρουσίαση του Ζωγράφου του Βερολίνου από το Πανεπιστήμιο TUFTS

Κατηγορία:Αρχαίοι Έλληνες αγγειογράφοι
Κατηγορία:Πολιτισμός στο Βερολίνο
Στάμνος του Ηρακλή και Ιφικλή (Μουσείο του Λούβρου αρ. G 192)

Ο ** Στάμνος του Ηρακλή και Ιφικλή** που φιλοξενείται στο Μουσείο του Λούβρου με αριθμό καταλόγου G 192 είναι αρχαιολογικό εύρημα από το Βούλτσι της Ετρουρίας. 
## Περιγραφή
Ο στάμνος είναι διακοσμημένος με δύο αγγειογραφίες. Κάτω από την αγγειογραφία της εικόνας Α΄ είναι ζωγραφισμένη ταινία μαιάνδρων προς αριστερά και δεξιά εναλλάξ με ενδιάμεσο σταυρό. Στρογγυλή ταινία γλωσσιδίων διακοσμεί την βάση των λαβών, ενώ επάνω και κάτω από τις λαβές είναι ζωγραφισμένα ανθέμια.  

### Εικόνα Α'
Η εικόνα Α΄ είναι εμπνευσμένη από τον μύθο του Ηρακλή, που στην βρεφική του κλίνη έπνιξε τα φίδια. Στα αριστερά ίσταται μια γυναίκα. Είναι τυλιγμένη σε χιτώνα, φοράει βραχιόλια και ταινία στα μαλλιά, και κάνει νόημα με το αριστερό της χέρι. Δίπλα της στέκει η θεά Αθηνά που φοράει χιτώνα ιονικού ρυθμού, ιμάτιο και αιγίδα και κρατάει το δόρυ στο χέρι της. Υψώνει και αυτή το αριστερό της χέρι ως προστατευτική χειρονομία για χάρη του Ηρακλή. Στην κλίνη εικονίζονται ο Ηρακλής που πνίγει τα φίδια, ενώ ο ετεροθαλής του αδελφός, ο Ιφικλής καταφεύγει έντρομος στην αγκαλιά της Αλκμήνης. Πίσω από την Αλκμήνη στέκει ο Αμφιτρύων.

### Εικόνα Β΄
Στην εικόνα Β΄ βλέπουμε τον Ερμή να αναχωρεί προς τα αριστερά. Φοράει τα φτερωτά μποτάκια του, κοντό χιτώνα, χλαμύδα και πέτασο, ενώ στο χέρι κρατάει το κηρύκειο. Στη μέση εικονίζεται ο Δίας που φοράει ιονικό χιτώνα και ιμάτιο, ενώ κρατάει κεραυνούς στο δεξί και μακρύ σκήπτρο στο αριστερό. Στα δεξιά η φτερωτή Ίρις τρέχει προς τα δεξιά. Φοράει ιονικό χιτώνα και ιμάτιο, βραχιόλια και στέφανο. Κρατάει και αυτή κηρύκειο.

## Πηγές
* Παρουσίαση του αγγείου από το Πανεπιστήμιο TUFTS

## Εξωτερικοί σύνδεσμοι

* Παρουσίαση του αγγείου από το Μουσείο του Λούβρου

Κατηγορία:Αρχαιότητες στο Λούβρο
Ηρακλη και Ιφικλη
Κατηγορία:Λάτιο
Λιμένας Χίου

Ο **Λιμένας** Μεστών ή Χίου (παλιότερα Πασά Λιμάνι) είναι παραθαλάσσιος οικισμός στην Χίο και το Βόρειο Αιγαίο.

## Γενικά στοιχεία
Ο Λιμένας βρίσκεται στα δυτικά παράλια του νησιού και προς το νότιο τμήμα, στο μυχό του ομώνυμου κόλπου και σε υψόμετρο 5 μέτρα. Απέχει περίπου 4 χιλιομέτρα βόρεια από τα Μεστά και 39 νοτιοδυτικά από την πόλη της Χίου. Μαζί με τα Μεστά και τη νησίδα Καλόγερος αποτελούν την Κοινότητα Μεστών που υπάγεται στη Δημοτική Ενότητα Μαστιχοχωρίων του Δήμου Χίου. Σύμφωνα με την απογραφή 2021 έχουν 51 κατοίκους.

### Λιμάνι Μεστών
Το δεξιό τμήμα του κόλπου αποτελεί λιμάνι, το λιμάνι Μεστών Χίου (μέχρι το 1976 λεγόταν Πασαλιμάνι), για οχηματαγωγά πλοία ή μικρότερα σκάφη, αλλά το αριστερό τμήμα είναι κατάλληλο για κολύμπι και έχει καθαρά νερά. Η κατασκευή του λιμανιού αποφασίστηκε με σκοπό την αποσυμφόρηση του παλιού κεντρικού λιμανιού του νησιού. 

Το λιμάνι διαθέτει τέσσερις προβλήτες, δυο εκ των οποίων είναι για επιβατικά και οχηματαγωγά πλοία ή εμπορικά, μια για κρουαζιερόπλοια και μια για τον στρατό.

Υπάρχουν πολλές ταβέρνες και καταλύματα στην περιοχή, όπως και εξοχικά.

## Σημείωση
Βορειοανατολικά και στην Δημοτική Ενότητα Μαστιχοχωρίων είναι ο Λιμένας Λιθίου. 

## Παραπομπές

Κατηγορία:Χωριά της περιφερειακής ενότητας Χίου
Κατηγορία:Δήμος Χίου
Νικόλαος Σμπαρούνης – Τρίκορφος

Ο **Νικόλαος Σμπαρούνης – Τρίκορφος** (1888 - 27 Ιουλίου 1966) ήταν Έλληνας χειρουργός.

## Βιογραφικά στοιχεία

Καταγόταν από το Ευπάλιο Φωκίδας. Σπούδασε ιατρική και ιδιώτευσε ως χειρουργός διατηρώντας δική του κλινική στο κέντρο των Αθηνών (επί της οδού Βουλής 30), χρησιμοποιώντας τον τίτλο "χειρουργός του γαλλικού νοσοκομείου". Την περίοδο 1943 - 1944 διετέλεσε πρόεδρος της Ελληνικής Χειρουργικής Εταιρίας. Υπήρξε τρεις φορές υπουργός: Υπουργός Υγιεινής και Κοινωνικής Πρόνοιας και στη συνέχεια Υπουργός Υγιεινής στην υπηρεσιακή κυβέρνηση Πέτρου Βούλγαρη (Απρίλιος 1945) και Υπουργός Κοινωνικής Πρόνοιας στην κυβέρνηση Στυλιανού Μαυρομιχάλη του 1963 (1963).

Συμμετείχε ως μάρτυρας υπεράσπισης του Κακρίδη στη λεγόμενη *δίκη των τόνων*.

Κηδεύτηκε από το ναό της Μητρόπολης Αθηνών στις 28 Ιουλίου 1966. Ήταν παντρεμένος με τη Μαρίκα Γρηγοριάδου.

## Πηγές


Κατηγορία:Έλληνες χειρουργοί
Κατηγορία:Έλληνες ιατροί του 20ού αιώνα
Κατηγορία:Έλληνες υπουργοί Υγιεινής και Κοινωνικής Προνοίας
Κατηγορία:Έλληνες υπουργοί Υγιεινής
Κατηγορία:Έλληνες υπουργοί Κοινωνικής Πρόνοιας
Ιωάννης Ψαρρέας

Ο **Ιωάννης Ψαρρέας** (1902 - 5 Δεκεμβρίου 1982) ήταν Έλληνας πολιτικός.

## Βιογραφικά στοιχεία

Γεννήθηκε στο Νομιτσί της Μάνης. Σπούδασε ιατρική στο Πανεπιστήμιο Αθηνών και ιδιώτευσε ως ακτινολόγος. Υπήρξε δημοτικός σύμβουλος Καλαμάτας καθώς και πρόεδρος του δημοτικού συμβουλίου. Το 1956 εξελέγη για πρώτη φορά βουλευτής Μεσσηνίας με την ΕΡΕ. Από τότε εκλεγόταν βουλευτής μέχρι το το 1977.

Διετέλεσε υφυπουργός υγείας στις κυβερνήσεις Καραμανλή (1956, 1958, 1961) την περίοδο 1956 - 1963.

Ήταν παντρεμένος και είχε μια κόρη. Κηδεύτηκε στο Α΄ Νεκροταφείο, στις 6 Δεκεμβρίου 1982.

## Εξωτερικοί Σύνδεσμοι

* http://www.mani.org.gr/pnevma/psareas/ps.htm
* https://www.searchculture.gr/aggregator/edm/ELIA/000100-22_395605
## Πηγές


Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Μεσσηνίας
Κατηγορία:Έλληνες υφυπουργοί Κοινωνικής Πρόνοιας
Χρηματιστής

**Χρηματιστής (broker)** είναι ο επαγγελματίας ο οποίος δέχεται εντολές από πελάτες του και τις διαβιβάζει προς εκτέλεση στο Χρηματιστήριο παίρνοντας προμήθεια. Αυτό γίνεται μόνο για εκτέλεση εντολών προς χρηματοπιστωτικά μέσα. Βέβαια εξαρτάται και η θέση που έχει στην εταιρία καθώς και η πιστοποίηση που έχει πάρει από πτυχία και 
από πιστοποιήσεις της επιτροπής κεφαλαιαγοράς.

## Διαχειριστής διαθεσίμων (Trader)
Ο διαχειριστής διαθεσίμων είναι υπάλληλος μιας επενδυτικής εταιρίας όπου κάνει συναλλαγές για τον ίδιο της τον εαυτό με τα ίδια
της τα χρήματα και όχι των πελατών της. Ο κάθε παραπάνω διαχειριστής θα πρέπει να έχει κάποιο διεθνές αναγνωρισμένο πτυχίο
με σκοπό να κάνει τις συναλλαγές. Συνήθως, ο διαχειριστής διαθεσίμων είναι ο πρόεδρος ή ο CEO της εταιρίας και γνωρίζει να κάνει συναλλαγές για λογαριασμό της εταιρίας
με τις σωστές επιλογές ανάλογα με το προφίλ της εκάστοτε φίρμας. 

## Χρηματιστής (Χρηματιστηριακός Σύμβουλος)
Ο χρηματιστής που ονομάζεται και χρηματιστηριακός σύμβουλος είναι το άτομο το οποίο μπορεί να κάνει και συναλλαγές για λογαριασμό της εταιρίας και να δίνει συμβουλές προς τους πελάτες αλλά και να δέχεται και να διαβιβάζει εντολές για χρηματοπιστωτικά μέσα. Ο χρηματιστής συζητάει με τους πελάτες του και τους προτείνει κάποια πράγματα. Μετά ο επενδυτής του δίνει την εντολή και ο χρηματιστής την διαβιβάζει στον εκτελεστή των εντολών. Ο χρηματιστής δίνει συμβουλές για την αγορά μετοχών ή άλλων μέσων.Ακόμη ένας χρηματιστής μπορεί, εάν έχει άδεια, να συναλλάσσεται και για την εταιρία του μέσω του λογαριασμού της. Συνήθως όμως δεν υπάρχουν πολλοί χρηματιστηριακοί σύμβουλοι που διαχειρίζονται χρήματα της εταιρίας.

## Νέος Χρηματιστής (Junior Broker)
Αυτός είναι ο βοηθός του χρηματιστή που έχει τελειώσει τις όποιες σπουδές του και τώρα κάνει τα απαραίτητα βήματα ώστε να πάρει άδεια ασκήσεως επαγγέλματος χρηματιστή και δουλεύει ως βοηθός του χρηματιστή. Συνήθως αυτοί παίρνουν τηλέφωνα που δεν έχουν συμβουλές αλλά και βοηθούν τον χρηματιστή να δίνει κάποιες συμβουλές αλλά και να διαμορφώσει ένα πεδίο για την τρέχουσα μέρα (πριν ανοίξει το χρηματιστήριο) αλλά και για την επόμενη μέρα (μετά το πέρας της συνεδρίασης).

## Εξωτερικοί σύνδεσμοι
* 
* 


Κατηγορία:Χρηματοοικονομικές υπηρεσίες
Μεσίτης

**Μεσίτης** είναι αυτός που μεσολαβεί ανάμεσα σε δύο πρόσωπα (φυσικά ή νομικά) ώστε να γίνει κάποια συναλλαγή, παίρνοντας προμήθεια.

## Μεσίτης Σπιτιών
Αυτός φέρνει κοντά αγοραστές και πωλητές σπιτιών και  κάνει την συναλλαγή παίρνοντας αμοιβή. Συνήθως ο μεσίτης έχει ένα γραφείο και καταχωρούνται εντολές πώλησης ή αγοράς. Εάν βρει καλά χαρακτηριστικά (όμοια με εντολή αγοραστή) θα πάει τον αγοραστή να δει το σπίτι και, εάν το αγοράσει, παίρνει προμήθεια. 

## Μεσίτης Δανείων
Δεν είναι διαδεδομένο φαινόμενο στην Ελλάδα αλλά σε άλλες χώρες κάποιος δεν πάει για δάνειο στην τράπεζα πάει σε αυτούς τους μεσίτες οι οποίοι του βρίσκουν φθηνότερα. Η διαδικασία είναι σχεδόν ίδια με τα σπίτια. Ο δανειζόμενος πάει στο γραφεί ο του μεσίτη και μετά ο μεσίτης βρίσκει ή τράπεζα ή δανειστή με καλύτερο επιτόκιο.

## Μεσίτης Ομολόγων
Ο μεσίτης ομολόγων παίρνει εντολές μόνο για ομόλογα είναι σαν τον χρηματιστή (Χρηματιστής), αλλά για ομόλογα.

Συλλογικός φορέας των Μεσιτών - Κτηματομεσιτών είναι είναι ο Σύλλογος Μεσιτών Ελλάδας. 

## Εξωτερικοί σύνδεσμοι
* 

Κατηγορία:Επαγγέλματα
Σερχάν Γιαβάς

Ο **Σερχάν Γιαβάς** (τουρκ. *Serhan Yavaş*) είναι Τούρκος ηθοποιός και μοντέλο.

## Βιογραφία
Ο Σερχάν Γιαβάς γεννήθηκε στη Τουρκία στις 27 Απριλίου 1972. Έχει φοιτήσει στη Γυμναστική Ακαδημία του Μαρμαρά. Τα πρώτα του επαγγελματικά βήματα ήταν ως δάσκαλος τένις, αλλά τον κέρδισε η πασαρέλα. Ως ηθοποιός, έκανε τα πρώτα του τηλεοπτικά βήματα σε ηλικία 26 ετών, στη σειρά "Η Αράχνη" το 1998. Έκτοτε πρωταγωνίστησε σε πολύ δημοφιλείς σειρές της χώρας του.

## Κατάλογος ταινιών
* Μετά την Βροχή *Yağmurdan Sonra* (2008) - Νουρί

## Κατάλογος σειρών
* Έγραψα το όνομά σου στη καρδιά μου *Adιnι Kalbime Yazdιm *(2013-2014) Ομέρ (12 επεισόδια)
* Μοιραίος Έρωτας *Unutulmaz*(2009) - Χαρούν Αρσλανλί (90 επεισόδια)
* Ο Όρκος *Yemin* (2007) - Μεντερές (54 επεισόδια)
* Η Αράχνη *Ömrücek* (1998) - Αστυνομικός Σεκίπ

## Προσωπική Ζωή
Παντρεύτηκε το 1999 και απέκτησε δυο κόρες (2004, 2006). Ο ηθοποιός - μοντέλο είναι χωρισμένος.

## Σερχάν Γιαβάς και Ελλάδα
Ο Σερχάν Γιαβάς έγινε γνωστός στη χώρα μας, μέσα από τη σειρά *Μοιραίος Έρωτας*, την οποία προβάλει το Mega Channel από τις 18 Μαρτίου 2012. 
## Πηγές
http://www.sinematurk.com/kisi/28838-serhan-yavas/ - Φιλμογραφία στα Τούρκικα 

Κατηγορία:Τούρκοι ηθοποιοί
Μεταρρυθμισμένο Πολιτικό Κόμμα

Το **Μεταρρυθμισμένο Πολιτικό Κόμμα** (ολλ. *Staatkundig Gereformeerde Partij, SGP*) είναι καλβινιστικό φονταμενταλιστικό κόμμα στην Ολλανδία. Ιδρύθηκε το 1918 και σημερινός του ηγέτης είναι ο Κις βαν ντερ Στάι. Είναι το παλαιότερο κόμμα της χώρας και έχει υπάρξει καθ'όλη την πορεία της ύπαρξής του στην αντιπολίτευση, αρνούμενο να συνεργαστεί με οποιαδήποτε κυβέρνηση. Εξαιτίας αυτού, καθώς και της θεοκρατικής ιδεολογίας του, έχει λάβει τον χαρακτηρισμό *«μαρτυρικό κόμμα»*.

## Παραπομπές


Κατηγορία:Ολλανδικά πολιτικά κόμματα
Κατηγορία:Συντηρητικά κόμματα
Θερμική συστολή

Γενικά **Θερμική συστολή** χαρακτηρίζεται το φυσικό φαινόμενο το ακριβώς αντίθετο της θερμικής διαστολής, που συνίσταται στη μείωση των γεωμετρικών διαστάσεων των σωμάτων λόγω μεταβολής της θερμοκρασίας τους.

Η Θερμική συστολή διακρίνεται αντίστοιχα με την θερμική διαστολή σε:
# Γραμμική συστολή
# Επιφανειακή συστολή, και
# Κυβική συστολή.

## Πηγές
* "Εγκυκλοπαίδεια Πάπυρος Larousse Britannica" τομ.56ος, σελ.164.

Κατηγορία:Θερμότητα
Κατηγορία:Θερμοδυναμική
Κατηγορία:Φυσική στερεάς κατάστασης
Κατηγορία:Φαινόμενα
Συστολή

Ο όρος **συστολή** μπορεί ν΄ αναφέρεται ειδικότερα στους ακόλουθους όρους:
* Βαρυτική συστολή (στην Αστρονομία)
* Συστολή (γραμματική), ή συστολή φωνηέντων.
* Μυική συστολή ή Μυική σύσπαση.
* Θερμική συστολή, με επιμέρους τη γραμμκή, επιφανειακή και κυβική συστολή.
* Συστολή των μηκών (φαινόμενο επί  της θεωρίας της σχετικότητας).
* Συστολή φλέβας ρευστού
Βόρειες Σταυροφορίες

Οι **Βόρειες Σταυροφορίες** ή **Βαλτικές Σταυροφορίες** ήταν σταυροφορίες που αναλήφθηκαν από τους χριστιανούς ηγεμόνες της Δανίας, της Πολωνίας και της Σουηδίας, όπως και από τα γερμανικά στρατιωτικά τάγματα των Αδελφών του Ξίφους και των Τευτόνων ιπποτών και των συμμάχων τους εναντίον των παγανιστικών λαών της Βόρειας Ευρώπης γύρω από τις νότιες και ανατολικές ακτές της Βαλτικής Θάλασσας. Οι σταυροφορίες αυτές έγιναν στον απόηχο των Σταυροφοριών προς τους Άγιους Τόπους, από τον 12ο έως τον 15ο αιώνα με την έγκριση του Πάπα. Εκστρατείες Σουηδών και Γερμανών Καθολικών εναντίον Ρώσων Ορθοδόξων μερικές φορές θεωρούνται μέρος της Βόρειων Σταυροφοριών. Μερικοί από αυτούς τους πολέμους ονομάζονταν σταυροφορίες κατά τη διάρκεια του Μεσαίωνα, αλλά άλλοι, συμπεριλαμβανομένων των περισσότερων από τους σουηδικούς, ονομάστηκαν σταυροφορίες για πρώτη φορά από ρομαντικούς εθνικιστές συγγραφείς του 19ου αιώνα. Οι ανατολικές περιοχές της Βαλτικής άλλαξαν μέσα από τις στρατιωτικές κατακτήσεις: Οι λαοί των περιοχών αυτών (ανάμεσα σε αυτούς και οι Εσθονοί, Πρώσοι και Φινλανδοί), υπέστησαν ήττα, υποχρεωτικές βαπτίσεις, στρατιωτική κατοχή και μερικές φορές εξόντωση από ομάδες Δανών, Γερμανών και Σουηδών.

Ειδικότερα οι Σταυροφορίες αυτές προσδιορίζονται από τις πιό κάτω εκστρατείες και πολέμους·

* **Βενδικές Σταυροφορίες (1147–1185).** Γερμανικοί, δανικοί και πολωνικοί στρατοί υπέταξαν τις βενδικές φυλές των δυτικών Σλαύων·
* **Λιβονικές και Εσθονικές Σταυροφορίες (1198–1290).** Τα γερμανικά στρατιωτικά τάγματα των Τευτόνων Ιπποτών και των Αδελφών του Ξίφους (οι οποίοι απορροφήθηκαν από τους πρώτους) κατέκτησαν τις ανατολικές ακτές της Βαλτικής - τη σημερινή Λετονία και Εσθονία·
* **Πρωσικές Σταυροφορίες (1230–1283).** Οι Τεύτονες Ιππότες εκστράτευσαν με επιτυχία για την υποταγή και τον εκχριστιανισμό των πρωσικών φυλών·
* **Λιθουανικές Σταυροφορίες (1280–1435.** Αποτυχημένος πόλεμος των Τευτόνων Ιπποτών εναντίον του Μεγάλου Δουκάτου της Λιθουανίας· 
* **Σταυροφορίες του Νόβγκοροντ (1243–15ος αιώνας)**, Είναι μία σειρά συγκρούσεων μεταξύ δύο χριστιανικών δυνάμεων, της καθολικής Σουηδίας και της ορθόδοξης Δημοκρατίας του Νόβγκοροντ.  

*
Λιγκ Καπ Ελλάδας πετοσφαίρισης ανδρών 2012-2013

Το **[[Λιγκ Καπ Ελλάδας πετοσφαίρισης ανδρών|Λιγκ Καπ πετοσφαίρισης ανδρών]] 2012−13** ήταν η δεύτερη διοργάνωση στην ιστορία του θεσμού. Διεξήχθη από την Ε.Σ.Α.Π. με τη συμμετοχή των 12 ομάδων της Βόλεϊ Λιγκ 2012-13.

## Προκριματική φάση
Η προκριματική φάση διεξήχθη το τριήμερο 5 με 7 Οκτωβρίου έχοντας το χαρακτήρα της πρόβα τζενεράλε ενόψει της έναρξης του πρωταθλήματος στις 13 Οκτωβρίου. Οι αγώνες του Γ' ομίλου έγιναν το τριήμερο 1 με 3 Οκτωβρίου λόγω της συμμετοχής του Άρη στο τουρνουά που διεξήχθη στη μνήμη του Ζάρκο Πέτροβιτς στο Νόβι Σαντ της Σερβίας.

### Α' Όμιλος
Πόλη: Βραχάτι
**Βαθμολογία


**Αγώνες**


=== B' Όμιλος === 
Πόλη: [[Ερμούπολη]]<br>
**Βαθμολογία

**Αγώνες**

### Γ' Όμιλος
Πόλη: Θεσσαλονίκη
**Βαθμολογία


**Αγώνες**


=== Δ' Όμιλος === 
Πόλη: [[Δήμος Μίκρας|Μίκρα]], [[Θεσσαλονίκη]]
**Βαθμολογία

**Αγώνες**

## Τελική φάση Λιγκ Καπ «Νίκος Σαμαράς»
Η τελική φάση (φάιναλ-4) διεξήχθη στο Βραχάτι, 1 και 2 Μαρτίου του 2013, με τηλεοπτική κάλυψη από το συνδρομητικό κανάλι Novasports, και αφιερώθηκε στον πρόσφατα εκλιπόντα πετοσφαιριστή Νίκο Σαμαρά.

### Ημιτελικοί
Οι ημιτελικοί διεξήχθησαν την 1 Μαρτίου. Ο πρώτος ημιτελικός ανάμεσα στον Εθνικός Αλεξανδρούπολης και τον Α.Ο. Κηφισιάς ξεκίνησε στις 17:30 ώρα Ελλάδος, ενώ ο δεύτερος μεταξύ Ολυμπιακού και ΠΑΟΚ στις 20:00.

### Τελικός
Ο μεγάλος τελικός ανάμεσα σε Ολυμπιακό και Κηφισιά διεξήχθη στις 2 Μαρτίου. Νικητής ανεδείχθη ο Ολυμπιακός Πειραιώς που κατέκτησε για πρώτη φορά στην ιστορία του το Λιγκ Καπ.

* MVP:  Μπόγιαν Γιορντάνοφ 

## Παραπομπές


## Πηγές
* Πανόραμα League Cup 2012-13 Ιστότοπος volleynews.gr
*"Αποφάσεις του ΔΣ της ΕΣΑΠ" Επίσημος ιστότοπος ΕΣΑΠ
*"Σε ρυθμούς League Cup 2012 κινούνται οι ομάδες της Volleyleague ΟΠΑΠ" Επίσημος ιστότοπος ΕΣΑΠ
*"Λιγκ Καπ 2012-13" Επίσημος ιστότοπος ΕΣΑΠ
*"Στο Βραχάτι 1-2 Μαρτίου το φάιναλ-4 του League Cup" Επίσημος ιστότοπος ΕΣΑΠ
*"Λιγκ Καπ στη μνήμη του Νίκου Σαμαρά"  Ιστότοπος volleynews.gr



2012 2013
Λιγκ Καπ Ελλαδας Πετοσφαιρισης Ανδρων 2012 2013
Λιγκ Καπ Ελλαδας Πετοσφαιρισης Ανδρων 2012 2013
Πόρκιος Φήστος

Ο **Πόρκιος Φήστος** αντικατέστησε τον Μάρκο Αντώνιο Φήλικα στη θέση του επιτρόπου της Ιουδαίας το 59  ύστερα από την ανάκληση του τελευταίου στη Ρώμη .
## Η διακυβέρνηση του Πόρκιου Φήστου
Κατά την ανάληψη των καθηκόντων του Πόρκιου Φήστου η κρίση που είχε ξεσπάσει στην Καισάρεια συνεχίζονταν. Οι μη Ιουδαίοι κάτοικοι της πόλης πλησίασαν τον αξιωματούχο και πρώην παιδαγωγό του Νέρωνα Βήρυλλο. Αφού τον δωροδόκησαν με πολλά χρήματα του ζήτησαν να γράψει μια επιστολή στον αυτοκράτορα που στρέφονταν εναντίον του αιτήματος των Ιουδαίων για ισοπολιτεία. Η επιστολή πέτυχε τον σκοπό της και το αίτημα για ισοπολιτεία απορρίφτηκε. Όταν οι Ιουδαίοι της Καισαρείας έμαθαν τι είχε συμβεί αγανάκτησαν.

Ο Πόρκιος Φήστος έστειλε στη Ρώμη τον Απόστολο Παύλο που εδώ και καιρό ήταν φυλακισμένος στην Καισάρεια ύστερα από αίτημα του τελευταίου να δικαστεί εκεί καθώς ήταν Ρωμαίος πολίτης. Ο Απόστολος Παύλος είχε φυλακιστεί από τον Φήλικα προκάτοχο του Πόρκιου Φήστου.

Ο Πόρκιος Φήστος εξουδετέρωσε επίσης έναν ανώνυμο ψευδοπροφήτη και τους οπαδούς του.

## Προστριβές μεταξύ του Αγρίππα ΙΙ και των ιερέων του Ναού

Ο Αγρίππας ΙΙ επιχείρησε να αυξήσει το ύψος ενός πύργου. Ο πύργος αυτός ήταν τμήμα του πρώην ανακτόρου των Ασμοναίων στην Ιερουσαλήμ. Οι ιερείς του Ναού αντέδρασαν σ΄ αυτό επειδή από τον ψηλότερο πύργο ο Αγρίππας θα μπορούσε να παρακολουθεί ανενόχλητος ότι συνέβαινε μέσα στον Ναό (αυτός άλλωστε ήταν ο λόγος που προχώρησε σε αυτή την ενέργεια) και άρχισαν να οικοδομούν ένα καινούργιο τείχος επάνω σε αυτό που ήδη υπήρχε και προστάτευε τον περίβολο του Ναού, ώστε να κόψουν τη θέα από τον πύργο.

Η ενεργεία αυτή προκάλεσε την αντίδραση των ρωμαϊκών αρχών επειδή η ρωμαϊκή φρουρά που βρίσκονταν στο διπλανό φρούριο Αντωνία δεν θα μπορούσε να παρατηρεί τι συνέβαινε στον Ναό όταν το νέο τείχος ολοκληρώνονταν. Ο Φήστος απαγόρευσε τις εργασίες των ιερέων, τους παρέπεμψε ταυτόχρονα όμως στον Νέρωνα προκείμενου να του εκθέσουν τα παράπονα τους. Εκείνος δικαίωσε τους ιερείς που παρουσιάστηκαν ενώπιων του στη Ρώμη και όλες οι εργασίες σταμάτησαν.

Ο αρχηγός της αντιπροσωπείας των ιερέων Ισμαήλος που ήταν ο αρχιερέας παρέμεινε στη Ρώμη ως όμηρος. Ο Αγρίππας διόρισε στη θέση του τον Ιώσηπο του Σίμωνος .

## Το τέλος του Φήστου
Ο Φήστος πέθανε κατά τη διάρκεια της θητείας του. Αντικαταστάτης του ορίστηκε ο Αλβίνος.

## Παραπομπές


## Πηγές
* Библиотека Руслана Хазарзара.''Φλαυίου Ἰωσήπου ἱστοριῶν τῆς Ἰουδαικῆς ἀρχαιολογίας. Josephus Flavius.Antiquitas Judaeorum. Graece (ed. B. Niese).Flavius Josephus. Flavii Iosephi opera. B. Niese.Berlin. Weidmann. 1892 Liber XX''
* Ρόπς Ν.* Η καθημερινή ζωή στην Παλαιστίνη στους χρόνους του Ιησού* Εκδόσεις Παπαδήμα 2005
* LIVIUS Articles on Ancient History. *[http://www.livius.org/am-ao/antonius/antonius_felix.html Marcus Antonius Felix] *
* Jewish Encyclopedia FESTUS, PORCIUS ''

Κατηγορία:Ρωμαίοι επίτροποι της Ιουδαίας
Drahtziehmühle

Το **Drahtziehmühle** είναι έργο ζωγραφικής του Άλμπρεχτ Ντύρερ του 1494. 
## Περιγραφή
Εικονίζει ένα χωριουδάκι έξω από την Νυρεμβέργη. Στο κέντρο της εικόνας βλέπουμε ένα εργαστήριο παραγωγής σύρματος, την *Drahtziehmühle Großweidenmühle*, ένα πρωτοβιομηχανικό κέντρο εργασίας.

Κατηγορία:Έργα ζωγραφικής του Άλμπρεχτ Ντύρερ
Επιστροφή από το πανηγύρι

Η **Επιστροφή από το πανηγύρι** είναι έργο ζωγραφικής που φιλοτέχνησε το 1575 ο Ferdinand Georg Waldmüller.

## Περιγραφή
Ο πίνακας απεικονίζει μια σκηνή από την καθημερινή ζωή του χωριού. Πρόκειται για μια κυριακάτικη επιστροφή από την εκκλησία που γιορτάζει. Τα παιδιά και οι μεγάλοι είναι φτωχικοί, αλλά καλοντυμένοι.

Κατηγορία:Γερμανικοί πίνακες
Το δειλινό

Το **Δειλινό** είναι έργο ζωγραφικής του 1821. 
## Ιστορικό του πίνακα
Από το 1820 ο Κάσπαρ Ντάβιντ Φρίντριχ αφοσιώνεται στην αποτύπωση ρομαντικών τοπίων της βόρειας Γερμανίας, μέσα από την οποία βρίσκει μια αστείρευτη πηγή έμπνευσης με βαθύς φιλοσοφικούς ειρμούς περί προέλευσης και αποστολής του ανθρώπου. Το αλληγορικό ετούτο έργο που χρονολογείται στα 1820-1821 ανήκει στον ίδιο κύκλο εργασιών μαζί με το Πουρνό (1821), Μεσημέρι (1822), και το Απόγευμα (1821).

## Περιγραφή
Το «Δειλινό» εικονίζει δύο οδοιπόρους ενώ απολαμβάνουν το ηλιοβασίλεμα πίσω από ένα πευκοδάσος. Η άγρια φύση καταλαμβάνει όλο το τοπίο. Το μακρινό δάσος εξαπλώνεται από την μία άκρη μέχρι την άλλη, ενώ μερικά κοντινότερα δέντρα στο αριστερό μέρος του πίνακα αυξάνουν την αίσθηση των διαστάσεων. Ο βαρύς ουρανός σκοτεινιάζει, ενώ το έδαφος του ξέφωτου πριν από το δάσος απορροφάει σχεδόν και την τελευταία ακτίνα του φωτός. Ο ήλιος που δύει διαπερνάει τους πυκνούς κορμούς των δέντρων βρίσκοντας δρόμο ανάμεσα από τις αλλεπάλληλες στενές κατακόρυφες σχισμές. Ο καλλιτέχνης έχει τοποθετήσει τις δύο σιλουέτες των οδοιπόρων στην μέση του πίνακα, εκεί που το φως του ήλιου είναι πιο έντονο και πιο πολύχρωμο. Οι δύο αυτοί άνθρωποι που έχουν στραμμένες τις πλάτες στους στον παρατηρητή δεν διακρίνονται σχεδόν καθόλου. Πολύ αμυδρά ξεχωρίζουν μέσα στο τοπίο, εκεί σε ένα σημείο, όπου στο ξέφωτο φαίνονται να φυτρώνουν νέα μικρά πευκάκια.

## Πηγές
* παρουσίαση του πίνακα
* 

Κατηγορία:Έργα ζωγραφικής του Κάσπαρ Ντάβιντ Φρίντριχ
Λαβράκι

Το **λαβράκι** (επιστημονική ονομασία: *Dicentrarchus labrax*) είναι ψάρι της οικογένειας των Μορονίδων, που απαντάται στη Μεσόγειο και στις ακτές του βορειοανατολικού Ατλαντικού. Το λαβράκι μαζί με την τσιπούρα, από πλευράς διατροφικής αξίας, ανήκουν στα περιζήτητα ψάρια της Μεσογείου, καθώς είναι πλούσια στα λιπαρά οξέα ω-3. Είναι ένα από τα κύρια ψάρια για τις ιχθυοκαλλιέργειες.

Το λαβράκι θεωρείται εκλεκτό ψάρι στην ελληνική κουζίνα, ενώ χρησιμοποιείται για διατροφή και από άλλους λαούς. Μπορεί να μαγειρευτεί με πολλούς τρόπους, π.χ. στη σχάρα, στον ατμό, στον φούρνο κ.α. Στα ελληνικά η λέξη *λαβράκι* χρησιμοποιείται από τους δημοσιογράφους για να περιγράφουν νέα αποκλειστικά ρεπορτάζ με μεγάλη αξία, μια αναφορά στην τύχη που χρειάζεται για να πιάσει κάποιος αυτό το ψάρι. Αλιεύεται κυρίως με την τεχνική του spinning. Παρόλ' αυτά, κάθε άλλο παρά σπάνιες είναι οι συλλήψεις λαβρακιών με πολυάγκιστρα ή με casting. Σπανιότερα πιάνονται λαβράκια με συρτή αφρού ή με ζωντανά ψάρια δολωμένα (γωβιούς, κέφαλους, ζαργάνες). Τέλος, σπανιότατες είναι οι συλλήψεις λαβρακιών με ζόκα σε βάθη 40+ μέτρων, με δολώματα σουπιές ή καλαμάρια. Αυτές οι συλλήψεις αφορούν μεγάλα ψάρια, βάρους τουλάχιστον 5 κιλών.

## Περιγραφή
Το λαβράκι έχει σύνηθες μήκος 40 με 65 εκατοστά και βάρος 300 γραμμάρια με 7 κιλά, ενώ μπορεί να φτάσει σε μήκος το ένα μέτρο και βάρος τα 15 κιλά. Έχει καταγραφεί ότι μπορεί να ζήσει μέχρι 15 χρόνια. Το σώμα του είναι επιμήκες. Το όνομα *δικέντραρχος* έχει να κάνει με την παρουσία στο σώμα του δύο ραχιαίων πτερυγίων: το πρόσθιο τριγωνικό και το οπίσθιο τραπεζοειδές. Έχει ασημί χρώμα, ενώ τα μικρά ιχθύδια φέρουν μαύρα στίγματα σε πλάτη και πλευρά. Το ασημί είναι λίγο πιο σκούρο στη ράχη και πιο ανοικτό στην κοιλιά (φαινόμενο της αντισκίασης).

## Βιολογία
Το λαβράκι είναι ένα είδος ωκεανόδρομο, που απαντάται στη Μεσόγειο, στη Μαύρη Θάλασσα και στον Ατλαντικό, από τη Νορβηγία μέχρι τη Σενεγάλη. Ζει σε παραλιακά ύδατα, σε βάθος μέχρι 100 μέτρων. Είναι ψάρια ευρύαλα και ευρύθερμα, αντέχουν δηλαδή σε μεγάλες μεταβολές αλατότητας και θερμοκρασίας του νερού. Είναι κυρίως ψάρι της ανοικτής θάλασσας, αλλά πλησιάζει σε υφάλμυρα και γλυκά νερά, όπως σε λιμνοθάλασσες και εκβολές ποταμών. Θεωρείται ότι έχει καλή όραση και βλέπει καθαρά και στο σκοτάδι – ώρα κατά την οποία κυνηγάει. Τρέφεται κυρίως με άλλα ψάρια,όπως γοβιούς, κέφαλους, ζαργάνες, ενώ δεν λέει όχι σε μαλάκια, όπως σουπιές, καλαμαράκια, χταπόδια και μοσχούς (μοσχοχτάποδα). Ακόμα, τρέφεται με γαρίδες και καβούρια, ακόμα και σκουλήκια. Τα μικρότερα ψάρια του είδους τρέφονται περισσότερο με ασπόνδυλα, όπως μαλάκια, γαρίδες και αμμοσκούληκα. 

## Παραπομπές


## Εξωτερικοί σύνδεσμοι
* 
* 

Κατηγορία:Μορονίδες
Κατηγορία:Ψάρια ελληνικών θαλασσών
Κατηγορία:Αλιεύματα
Πολιτειακή Γερουσία του Άρκανσο

Η **Πολιτειακή Γερουσία του Άρκανσο** είναι το ανώτερο τμήμα της Γενικής Συνέλευσης του Άρκανσο. Η Γερουσία έχει 35 μέλη, έκαστο αντιπροσωπεύον μια περιφέρεια με περίπου 76.000 κατοίκους. Η υπηρεσία στο πολιτειακό νομοθετικό σώμα είναι μερικής απασχόλησης και πολλοί πολιτειακοί γερουσιαστές έχουν πλήρεις εργασίες κατά το υπόλοιπο του έτους. Η 35μελής Γερουσία αποτελείται από δεκαπέντε Ρεπουμπλικανούς και είκοσι Δημοκρατικούς. Υπάρχουν οκτώ γυναίκες και είκοσι επτά άνδρες, τριάντα ένας Λευκοί Αμερικανοί, και τέσσερις Αφροαμερικανοί.

## Εκλογή
Οι γερουσιαστές εκλέγονται συνήθως για τετραετείς θητείες. Μετά την Απογραφή των ΗΠΑ κάθε δέκα έτη, όλες οι περιφέρειες της Γερουσίας επανασχεδιάζονται για να διασφαλίσουν ότι έχουν περίπου τον ίδιο αριθμό ψηφοφόρων. Κάθε θέση γερουσιαστή θα είναι ανοικτή το 2012. Μετά την εκλογή του 2012, οι γερουσιαστές θα τεθούν σε κλήρωση και σε 18 θα κληρωθεί μια διετής θητεία και σε 17 μια τετραετής θητεία. Αυτό θα εναλλάσσει τις εκλογές ώστε το ήμισυ του σώματος να είναι διαθέσιμο για επανεκλογή κάθε δύο έτη. Οι διετείς θητείες που κάνει ένας γερουσιαστής μετά την ανακατανομή δεν μετρούν στην συνολική υπηρεσία του γερουσιαστή σύμφωνα με την τροποποίηση των ορίων θητείας, η οποία περιορίζει τους πολιτειακούς γερουσιαστές του Αρκάνσας σε δύο θητείες τεσσάρων ετών. Έτσι ένας γερουσιαστής που επιλέγεται για διετή θητεία, συνεχίζει να έχει δικαίωμα εκλογής για δύο τετραετίες, άρα για συνολική θητεία 10 ετών.

Η Γερουσία αποτελείται από μέλη επιλεγμένα κάθε τέσσερα έτη, από τους εκλέκτορες των διάφορων περιφερειών. Στην πρώτη συνεδρίαση της Γερουσίας, οι Γερουσιαστές διαιρούνται σε δύο κατηγορίες με κλήρωση και η πρώτη κατηγορία κρατάει τις θέσεις της για δύο έτη μόνο, μετά από τα οποία μπορούν να εκλεγούν για τέσσερα έτη.

Περιορίζονται επίσης στο να υπηρετούν όχι περισσότερες από δύο τετραετείς θητείες.

## Τρέχουσα σύνθεση 2011–2013
:*88η Γενική Συνέλευση*

### Αξιωματούχοι

### Floor Leaders

### Members of the 87th Senate

:Lost primary

## Αναφορές


## Εξωτερικοί σύνδεσμοι
* Arkansas Senate  *official government website*
* State Senate of Arkansas at Project Vote Smart

Κατηγορία:Άρκανσο
Αρκανσο
Στιβακτάκηδες

Οι **Στιβακτάκηδες**, δηλαδή τα αδέρφια Στιβακτάκη (Γιώργος, Χρήστος, και Νίκος), έχουν καταγωγή, και τόπο γέννησης το χωριό Βορίζα. 
## Ιστορία
Ο πατέρας τους ήταν Πρωτοχορευτής σε συγκρότημα των Βοριζίων.
Το 1981 πραγματοποιήθηκε η πρώτη δισκογραφική δουλειά του Γιώργη Στιβακτάκη "Δικάστικα να σ΄Αγαπώ". Η συνεργασία των αδερφών άρχισε από την δεύτερη δισκογραφική δουλειά  "Κρητική Κομπανία", σε συνεργασία  με τον συγχωριανό τους Μανώλη Φαραγκουλιτάκη, στην Ασκομαντούρα, και το θιαμπόλι. Στις επόμενες δισκογραφικές δουλειές συνεργάζονται με άλλους κρητικούς καλλιτέχνες, αλλά και με άλλους καλλιτέχνες εκτός Κρήτης.

## Δισκογραφία
*1981: "Δικάστηκα να σ΄αγαπώ" (Γιώργης Στιβακτάκης)
*1983: "Κρητική Κομπανία" (Γιώργης Στιβακτάκης)
*1986: "Ερωτικοί Καϋμοί" (Γιώργης Στιβακτάκης)
*1990: "Αγάπης Όνειρα" (Γιώργης κ' Χρήστος Στιβακτάκης)
*1996: "Ανατολή" (Γιώργης κ' Χρήστος Στιβακτάκης)
*1999: "Δροσοσταλιά τ΄Απρίλη" (Γιώργης κ' Χρήστος Στιβακτάκης)
*2001: "Δε θέλω φρόνιμη ζωή" (Γιώργης Στιβακτάκης)
*2003: "Παντός Καιρού" (Χρήστος Στιβακτάκης)
*2004: "Στου χρόνου τα λημέρια" (Γιώργης Στιβακτάκης)
*2006: "Από Χρυσάφι κ' Φωτιά" (Χρήστος Στιβακτάκης)
*2007: "Αέρας τση κορφής" (Γιώργης Στιβακτάκης
*2012: "Αντίλαλοι του Ψηλορείτη" (Γιώργης Στιβακτάκης)
*2016: "Η άκρη της σιωπής" (Χρήστος Στιβακτάκης)
*2018: "Μπαρούτι μέλι και κρασί" (Γιώργης Στιβακτάκης)
*2021: "Βιγλάτορας" (Γιώργης Στιβακτάκης)

## Παραπομπές


Κατηγορία:Κρητικοί
Γκέρχαρντ Χένκελ

Ο **Γκέρχαρντ Χένκελ** (γερμ. *Gerhard Henkel*, γενν. 1943) είναι Γερμανός γεωγράφος και καθηγητής πανεπιστημίου. 
## Βιογραφία
Γεννήθηκε το 1943 στο Φύρστενμπεργκ της Βεστφαλίας. Σπούδασε γεωγραφία και γερμανική φιλολογία στα Πανεπιστήμια του Μύνστερ, Βίρτσμπουργκ και της Κολωνίας. Αναγορεύτηκε διδάκτωρ το 1971 και καθηγητής το 1976. Διορίστηκε καθηγητής το 1980 και δίδαξε γεωγραφία στο Πανεπιστήμιο του Έσσεν μέχρι που αποσύρθηκε..
## Εργογραφία
Ανέπτυξε το πεδίο του Ανθρωπογεωγραφίας με ιδιαίτερη ειδίκευση στην εξέλιξη των αγροτικών οικισμών. Το έργο του είναι κατεξοχήν διδακτικό υλικό στον τομέα του.
* *Der ländliche Raum - Gegenwart und Wandlungsprozesse seit dem 19. Jahrhundert in Deutschland*, Verlag Teubner, Stuttgart 1999, ISBN 3-519-23430-0
* *Das Dorf. Landleben in Deutschland – gestern und heute*, Konrad Theiss Verlag, Stuttgart 2011, ISBN 978-3-8062-2541-9
## Αναφορές

## Εξωτερικοί σύνδεσμοι
* Επίσημη ιστοσελίδα

Κατηγορία:Γερμανοί γεωγράφοι
Κατηγορία:Γερμανοί πανεπιστημιακοί
Εκλογές της Γερουσίας των Ηνωμένων Πολιτειών 1964 στη Βόρεια Ντακότα

Η **εκλογή της [[Γερουσία των ΗΠΑ|Γερουσίας των ΗΠΑ]] του 1964** για την πολιτεία της **[[Βόρεια Ντακότα|Βόρειας Ντακότα]]** διεξήχθη στις 3 Νοεμβρίου 1964. Ο κάτοχος, Γερουσιαστής του Δημ-NPL Κουέντιν Μπέρντικ, διεκδίκησε και κέρδισε την επανεκλογή του σε μια δεύτερη θητεία, νικώντας τον Ρεπουμπλικανό υποψήφιο Τόμας Σ. Κλέπε, ο οποίος αργότερα έγινε Υπουργός Εσωτερικών των Ηνωμένων Πολιτειών.

Μόνο ο Μπέρντικ δήλωσε υποψηφιότητα ως μέλος του Δημ-NPL, και ο υποστηριζόμενος Ρεπουμπλικανός υποψήφιος ήταν ο Τόμας Σ. Κλέπε, ο οποίος θα υπηρετούσε δύο θητείες ως Αντιπρόσωπος της δεύτερης κογκρεσιακής περιφέρειας της Βόρειας Ντακότα από το 1967 μέχρι το 1971. Ο Μπέρντικ και ο Κλέπε κέρδισαν τις προκριματικές εκλογές για τα αντίστοιχα κομματά τους.

## Εκλογικά αποτελέσματα

## Παραπομπές


Γερουσια 1964
Βορεια Ντακοτα
Ελένη Κούβδου

Η **Ελένη (Έλενα) Κούβδου** είναι Ελληνίδα αθλήτρια της υδατοσφαίρισης. Αγωνίζεται στη θέση του τερματοφύλακα. 
## Βιογραφία

Η Κούβδου κατάγεται από την Ικαρία. Γεννήθηκε το 1989 στην Αθήνα. Αγωνίζεται στον Ν.Ο.Β. (Ναυτικός Όμιλος Βουλιαγμένης) και από το 2007 και στην Εθνική ομάδα υδατοσφαίρισης. Σπουδάζει Διαιτολογία - Διατροφή στο Χαροκόπειο Πανεπιστήμιο.

## Συλλογικές διακρίσεις
Με τον σύλλογό της έχει κατακτήσει τέσσερα πρωταθλήματα Ελλάδος, τα έτη 2006, 2007, 2010 και το 2012.

Επίσης, ήταν μέλος της ομάδας που κατέκτησε τα δύο ευρωπαϊκά πρωταθλήματα (Champions Cup) τα έτη 2009 και 2010.
## Εθνικές διακρίσεις
* 2η θέση στο Ευρωπαϊκό Πρωτάθλημα του Ζάγκρεμπ, 2010
* 1η θέση στο Παγκόσμιο πρωτάθλημα της Σανγκάης, 2011
* 2η θέση στο Ευρωπαϊκό Πρωτάθλημα του Αϊντχόβεν, 2012

## Προσωπικές διακρίσεις
Η Κούβδου αναδείχτηκε καλύτερη τερματοφύλακας της διοργάνωσης στο Παγκόσμιο Πρωτάθλημα του 2011, όπου η Ελλάδα κατέκτησε το χρυσό μετάλλιο.

## Πηγές
* http://www.nov.gr/water-polo/teams/waterpolo-women-2011/player/3/60

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Βουλιαγμένης
Κατηγορία:Τερματοφύλακες υδατοσφαιριστές
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Υδατοσφαιρίστριες Εθνικής Ελλάδας
Ιερά Σύνοψις

Η **Ιερά Σύνοψις** είναι ένα μικρών διαστάσεων θρησκευτικό βιβλίο, ιδιαίτερα πολυσέλιδο, που χρησιμοποιείται από τους Χριστιανούς. Δεν ανήκει στα βιβλία λειτουργικής, πλην όμως αναφέρεται σε πολλά εξ αυτών συνοπτικά, χαρακτηριζόμενο ως "Προσευχητάριο".

Η Ιερά Σύνοψις περιλαμβάνει γενικά διάφορες προσευχές παλαιές και νεότερες, εκλεκτούς ψαλμούς, τα βασικά μέρη διαφόρων ακολουθιών, ως Ωρολόγιο και Μέγα Ευχολόγιο, περιληπτικό μηνολόγιο του εκκλησιαστικού έτους κατ' εντομή, ευαγγελικές περικοπές Τριωδίου και της Εβδομάδας των Παθών, τους παρακλητικούς κανόνες του Δεκαπενταύγουστου, τους χαιρετισμούς της Θεοτόκου, Πασχάλιο ετών, ευρετήριο εορτών κ.ά.

Η Ιερά Σύνοψις αποτελεί στην ουσία ένα Μικρό Ωρολόγιο που χρησιμοποιούν οι πιστοί τόσο για την κατ' ιδία προσευχή τους, όσο και εντός των ναών παρακολουθώντας τις διάφορες ιεροτελεστίες, π.χ. Θεία Λειτουργία, Εσπερινός κ.λπ.. Κυκλοφορεί δε σε διάφορες εκδόσεις βασιζόμενες στην έκδοση του Οικουμενικού Πατριαρχείου.

## Πηγές
* "Εγκυκλοπαίδεια Πάπυρος Larousse Britannica" τομ.56ος, σελ.119.

Κατηγορία:Βιβλία Λειτουργικής
Βιτόρε Πιζάνι

Ο **Βιτόρε Πιζάνι** (Vittore Pisani, Ρώμη 1899 — Κόμο 1990), ήταν Ιταλός γλωσσολόγος. 

## Βιογραφικά στοιχεία
Αυτοδίδακτος στην εκμάθηση της ελληνικής γλώσσας και στα σανσκριτικά με την επιτήρηση του Έλληνα καθηγητή στο Πανεπιστήμιο της Ρώμης Νικόλαο Φέστα (Nicola Festa) (1860-1940) παρέδωσε το 1916 στο πανεπιστήμιο της Σόφιας, όπου σπούδαζε, τη διατριβή του Ελένη του Ευριπίδη . Καθηγητής από το 1933 της συγκριτικής ιστορίας των κλασικών γλωσσών στη Φλωρεντία και από το  1935 έπισκέπτης καθηγητής της Γλωσσολογίας στο Κάλιαρι και από το 1939 αντεπιστέλλον μέλος του «Ινστιτούτου Επιστημών και Γραμμάτων της Λομβαρδίας», έγινε πλήρες μέλος στο 1952. Το 1946 ίδρυσε το περιοδικό Παιδεία η οποία προώθησε διάφορα διεθνή συνέδρια. Συμμετείχε στην « ιταλική εγκυκλοπαίδεια στο τμήμα της γλώσσας  και το 1985 τιμήθηκε με το Βραβείο «Feltrinelli» για τη φιλολογική και γλωσσική του προσφορά.

## Κύρια έργα
*Γραμματική της αρχαίας Ινδίας (1930 - 1933)
*Ιστορία της αρχαίας λογοτεχνίας της Ινδίας (1954 )
*Ινδοευρωπαϊκή και Ευρώπη (1974)
*Γλώσσες της προ-ρωμαϊκής Ιταλίας: προέλευση και πορεία (1978)
*Μαθήματα για το αγγλικό λεξικό, Εκδόσεις Παιδεία, Μπρέσια, 1967, 1976 (δεύτερη έκδοση)
*Εγχειρίδιο ιστορίας της ελληνικής γλώσσας, Εκδόσεις Παιδεία, Μπρέσια, 1973, 1947 (πρώτη έκδοση, Sansoni, Firenze)
## Πηγές
*Ciro Santoro, Maria Teresa Laporta. Βιβλιογραφία των γραπτών, Galatina, Farewell, 1991.

## Εξωτερικοί σύνδεσμοι
*Биография Пизани в Dizionario Biografico degli Italiani Treccani

Κατηγορία:Ιταλοί γλωσσολόγοι
Έπταθλο

Το **έπταθλο** είναι ένα από τα δύο σύνθετα αγωνίσματα του στίβου. Υπάρχουν δύο είδη επτάθλου, το ανδρικό, που διεξάγεται σε κλειστό στίβο, και το γυναικείο, που διεξάγεται σε ανοικτό στίβο. Το γυναικείο έπταθλο είναι ολυμπιακό αγώνισμα από το 1984, ενώ το αντίστοιχο σύνθετο αγώνισμα για τους άνδρες είναι το δέκαθλο. 

## Γυναικείο έπταθλο

Στο γυναικείο έπταθλο οι αθλήτριες διαγωνίζονται στα εξής αγωνίσματα:

# 100 μ. μετ' εμποδίων 
# Άλμα εις ύψος
# Σφαιροβολία
# 200 μέτρα
# Άλμα εις μήκος
# Ακοντισμός
# 800 μέτρα

Το έπταθλο πραγματοποιείται από αθλήτριες από το 1981, όταν αντικατέστησε το πένταθλο ως τον πρωταρχικό αγώνα συνδυασμένου αγώνα γυναικών (προστέθηκαν ο ακοντισμός και τα 800 μέτρα). Για πρώτη φορά σε Ολυμπιακό επίπεδο διεξήχθη στους Ολυμπιακούς Αγώνες του 1984. Η Ναφισατού Τιάμ, εκπροσωπώντας το Βέλγιο, είναι η χρυσή Ολυμπιονίκης του 2021, αφού υπερασπίστηκε με επιτυχία τον τίτλο της το 2016, η δεύτερη αθλήτρια που κατάφερε κάτι τέτοιο μετά τη Τζάκι Τζόινερ-Κέρσι 

### Σύστημα βαθμών

Το σύστημα βαθμολόγησης του επτάθλου επινοήθηκε από τον Δρ Καρλ Ούλμπριχ, έναν Βιεννέζο μαθηματικό. Οι τύποι είναι κατασκευασμένοι έτσι ώστε, για κάθε αγώνα, μια καθορισμένη απόδοση αναφοράς (για παράδειγμα, περίπου 1,82 μ. για το άλμα εις ύψος) βαθμολογεί με 1.000 βαθμούς. Κάθε αγώνας έχει επίσης ένα ελάχιστο επίπεδο απόδοσης με δυνατότητα εγγραφής (π.χ. 0,75 μ. για το άλμα εις ύψος), που αντιστοιχεί σε μηδέν βαθμούς. Οι τύποι έχουν σχεδιαστεί έτσι ώστε οι διαδοχικές σταθερές αυξήσεις στην απόδοση να να αντιστοιχούν σε σταδιακά αυξανόμενες αυξήσεις στους βαθμούς που απονέμονται.

### Οι 10 καλύτερες όλων των εποχών

## Εξωτερικοί σύνδεσμοι
 

Κατηγορία:ατομικά αθλήματα
Κατηγορία:Ολυμπιακά αθλήματα
Κατηγορία:αγωνίσματα του στίβου
Μουράτ Ουναλμίς

Ο **Μουράτ Ουναλμίς** (τουρκ.:*Murat Ünalmış*),  είναι  Τούρκος ηθοποιός.

## Βιογραφία
Γεννήθηκε στις 23 Απριλίου του 1981 στην Καισάρεια της Καππαδοκίας, το σύγχρονο Καϊσερί. Στην εφηβεία του ασχολήθηκε με το μπάσκετ, παίζοντας επαγγελματικά στη Φενέρ μπαχτσέ. Τελειώνοντας το σχολείο σπούδασε Οικονομικά στο Πανεπιστήμιο του Μαρμαρά. Έχει συμμετάσχει σε πολλές Τούρκικες παραγωγές για την τηλεόραση και το cinema και στη χώρα του είναι ιδιαίτερα δημοφιλής.

## Φιλμογραφία
*  Μιναρέδες στην Νέα Υόρκη *Newyork'ta Beş Minare* (2010) - Πρόεδρος Ιδεαλιστών
* Είδα τον Ήλιο *Günesi Gördüm* (2009) - Μάμο
* Τα Φτερά της Νύχτας *Gecenin Kanatları* (2009) - Γιουσούφ

## Τηλεόραση
* Η αγάπη στα φτερά του πουλιού *Sevda Kuşun Kanadında* (2016) - Αρίφ Ουνλού (σε εξέλιξη)
* 32 Ώρες στο Σεντούλ Μπαχίρ *Seddülbahir 32 Saat* (2016) - Μαχμούτ Σαμπρί (4 επεισόδια)
* Να ζεις από πείσμα *İnadına Yaşamak *(2013 - 2014) Αλί (6 επεισόδια)

* Πατεράδες και Γιοί *Babalar ve Evlatlar* (2012) - Μπουρχάν (4 επεισόδια)
* Λάλε, Έρωτας στην Κωνσταντινούπολη *Lale Devri* (2011) - Γιουσούφ Χαντζίογλου (έκτακτη εμφάνιση)
* Ρώτα την Αγάπη *Yer Gök Aşk* (2010 - 2012) - Γιουσούφ Χαντζίογλου (86 επεισόδια)
* Η πόλη *Kasaba* (2009 - 2010) - Χαϊντάρ (20 επεισόδια)
* Άνεμος *Rüzgar* (2008) - Ποϊράζ (4 επεισόδια)
* Σαν Μυστικό *Sır Gibi* (2007) - Μεχμέτ (3 επεισόδια)
* Φήμη *Şöhret* (2005 - 2007) - Μερτ Ερντέμ (71 επεισόδια)
* Τρεις Γυναίκες *Üç Kadın* (2005)
* Ο τρελός Ντουράν *Deli Duran* (2005) - Ηγεμόνας Μουχιτίν
* Αναστατωμένος Έρωτας *Sınırlı Aşk* (2003)
* Τραύμα από όπλο *Kursun Yarası* (2003) - Σεγίτ

## Προσωπική Ζωή
Τον Μάιο του 2011, ο Ουναλμίς παντρεύτηκε με την συνάδελφό του στη σειρά Ρώτα την Αγάπη, Μπιρτζέ Ακαλάι. Τον Δεκέμβριο του 2012 αποφάσισαν να χωρίσουν τους δρόμους τους, και πήραν διαζύγιο. Ωστόσο, μετά από τέσσερις μήνες, το ζευγάρι έσμιξε ξανά αλλά ξαναχώρισαν, αυτή τη φορά οριστικά. 

## Μουράτ Ουναλμίς και Ελλάδα
Ο Ουναλμίς έγινε γνωστός στη χώρα μας, μέσα από τη σειρά Ρώτα την Αγάπη, την οποία πρόβαλε ο τηλεοπτικός σταθμός Alpha TV. Η σειρά, λόγω των χαμηλών ποσοστών τηλεθέασης διέκοψε τη προβολή της, έχοντας προβληθεί μόνο ο πρώτος από τους τρεις κύκλους της σειράς. Η σειρά Ρώτα την Αγάπη συνέχισε στην Τουρκία (3ος Κύκλος), χωρίς, όμως, τον Μουράτ Ουναλμίς και την σύζυγό του, Μπιρτζέ Ακαλάι.

## Πηγές

http://www.sinematurk.com/kisi/7890-/ - Φιλμογραφία στα Τούρκικα 

Κατηγορία:Τούρκοι ηθοποιοί
Αλεξάνδρα Ασημάκη

Η **Αλεξάνδρα Ασημάκη** είναι Ελληνίδα αθλήτρια της υδατοσφαίρισης και συγκεκριμένα στην ομάδα του Αλίμου. Έχει στεφτεί Παγκόσμια Πρωταθλήτρια με την Εθνική Ελλάδος στο Παγκόσμιο Πρωτάθλημα της Σανγκάης το 2011 και έχει αναδειχτεί Καλύτερη Παίκτρια του Κόσμου (FINA World Water Polo Player of the Year) αλλά και της Ευρώπης (LEN European Water Polo Player of the Year) την ίδια χρονιά.

## Βιογραφία
Είναι γεννημένη στις 28 Ιουνίου του 1988. Αγωνίζεται στη θέση του φουνταριστού (central forward). Στο παρελθόν έχει αγωνιστεί στις ομάδες της ΝΟ Βουλιαγμένης, του Ολυμπιακού, αλλά και στην Εθνική ομάδα υδατοσφαίρισης.

Με τα χρώματα του Ολυμπιακού αγωνίστηκε από το 2014 έως και το 2020, με τον οποίο κατέκτησε το Πρωτάθλημα Ευρώπης και Ελλάδας το 2015. Στο παρελθόν αγωνίστηκε στον Ναυτικό Όμιλο Βουλιαγμένης, με τον οποίο κατέκτησε 2 Πρωταθλήματα Ευρώπης, 3 Σούπερ Καπ Ευρώπης και 5 Πρωταθλήματα Ελλάδας, ενώ τη σεζόν 2006–07 είχε αγωνιστεί στην ισπανική Αλκορκόν, με την οποία κατέκτησε το Κύπελλο Ισπανίας.

## Συλλογικές διακρίσεις
* 3** [[Κύπελλο πρωταθλητριών υδατοσφαίρισης γυναικών|LEN Euroleague - Πρωταθλήματα Ευρώπης]]**
** 2009, 2010, 2015
* **3 [[Σούπερ Καπ Ευρώπης υδατοσφαίρισης γυναικών|Σούπερ Καπ Ευρώπης]]**
** 2009, 2010, 2015
* **11 [[Πρωτάθλημα Ελλάδας υδατοσφαίρισης γυναικών|Πρωταθλήματα Ελλάδος]]**
** 2005, 2006, 2010, 2012, 2013, 2015, 2016, 2017, 2018, 2019, 2020
* **2 [[Κύπελλο Ελλάδος υδατοσφαίρισης γυναικών|Κύπελλα Ελλάδας]]**
** 2018, 2020

### Αλκορκόν
* **1 Κύπελλο Ισπανίας**
** 2007

## Εθνικές διακρίσεις
Η Ασημάκη έχει να επιδείξει πάρα πολλές επιτυχίες με την Εθνική ομάδα, καθώς αποτέλεσε βασικό μέλος της κατάκτησης τού χρυσού μεταλλίου στο Παγκόσμιο Πρωτάθλημα της Σανγκάης το 2011. 

Πιο συγκεκριμένα: 
*8η θέση στους Ολυμπιακούς Αγώνες του 2008, Πεκίνο
*2η θέση στο Ευρωπαϊκό Πρωτάθλημα του Ζάγκρεμπ, 2010
*1η θέση στο Παγκόσμιο Πρωτάθλημα της Σανγκάης, 2011 
*2η θέση στο Ευρωπαϊκό Πρωτάθλημα του Αϊντχόβεν, 2012

## Βραβεύσεις
Χάρη στις εκπληκτικές εμφανίσεις της με τα χρώματα της Ελλάδας, η Ασημάκη βραβεύτηκε το 2011 ως η καλύτερη πολίστρια στην Ευρώπη, ενώ στην αντίστοιχη παγκόσμια ψηφοφορία, βρέθηκε και πάλι στην πρώτη θέση της λίστας για το 2011. 

## Πηγές
*Ιστοσελίδα Ολυμπιακού Συνδέσμου Φιλάθλων Πειραιώς, ''Στον Ολυμπιακό η Αλεξάνδρα Ασημάκη''

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Βουλιαγμένης
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Αλίμου
Κατηγορία:Υδατοσφαιρίστριες ισπανικών συλλόγων
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Υδατοσφαιριστές στους Θερινούς Ολυμπιακούς Αγώνες 2024
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Υδατοσφαιρίστριες Εθνικής Ελλάδας
Σαντιάγο (Πράσινο Ακρωτήριο)

Το **Σαντιάγο** (πορτογαλικά: *Santiago* ή στα κρεολικά του Πράσινου ακρωτηρίου *Santiagu*) είναι το μεγαλύτερο νησί σε έκταση και πληθυσμό του Πράσινου Ακρωτηρίου. Σε αυτό είναι κτισμένη η πρωτεύουσα της χώρας Πράια και ένα από τα τέσσερα διεθνή αεροδρόμια της χώρας. Είναι το μεγαλύτερο αγροτικό κέντρο της χώρας. Χωρίζεται σε εννέα δήμους.

Ανήκει στο νησιωτικό σύμπλεγμα Σοταβέντο, το οποίο βρίσκεται στο νότιο τμήμα της χώρας, ανάμεσα στα νησιά Μάιο και Φόγκο. Το νησί ανακαλύφθηκε το 1460 και τότε ήταν ακατοίκητο, οπότε και έγινε η εγκατάσταση των πρώτων Ευρωπαίων (Πορτογάλων), οι οποίοι ίδρυσαν την Ριμπέιρα Γκράντε, τη σημερινή Σιδάδε Βέγια, η οποία ήταν η πρώτη αποικιακή ευρωπαϊκή πόλη στους τροπικούς.

## Γεωγραφία
thumb|left|200px|Χάρτης του νησιού
Το Σαντιάγο με έκταση 991 τετραγωνικά χιλιόμετρα είναι το μεγαλύτερο νησί του Πράσινου Ακρωτηρίου. Έχει διαστάσεις 55 επί 30 χιλιόμετρα περίπου. Είναι ορεινό σε μεγάλο τμήμα του, ενώ στα νοτιοανατολικά είναι πιο επίπεδο. Ψηλότερη κορυφή είναι η Πίκο ντα Αντόνια στο κεντρικό τμήμα και έχει ηφαιστειακή πρόελευση. Άλλα σημαντικά βουνά είναι η οροσειρά Σέρρα ντα Μαλαγκουέτα στα βόρεια του νησιού με ύψος 1.064 μέτρα. Τα βουνά αυτά μπορούν να συμπυκνώσουν την υγρασία με αποτέλεσμα το ανατολικό τμήμα του νησιού να δέχεται μεγαλύτερα ύψη βροχής από το δυτικό, το οποίο είναι ξερό. Στα ανατολικά των βουνών επικρατούν συνθήκες που μπορούν να υποστηρίξουν την ύπαρξη ενός δάσους της βροχής, αλλά το περιβάλλον εξαιτίας της παρουσίας του ανθρώπου είναι υποβαθμισμένο.

Στο νησί βρίσκονται αρκετές πόλεις και κωμοπόλεις. Η Πράια βρίσκεται στο νοτιοανατολικό τμήμα του νησιού και είναι η μεγαλύτερη πόλη του νησιού με 124.000 κατοίκους. Η Σιδάδε Βέλια, πρώην πρωτεύουσα, βρίσκεται 15 χιλιόμετρα δυτικά της Πράια. Είναι το μοναδικό Μνημείο Παγκόσμιας Κληρονομιάς της UNESCO στη χώρα. Η Ασσομάδα βρίσκεται 60 χιλιόμετρα βόρεια και η Ταρραφάλ στο βόρειο άκρο του νησιού. Κοντά στην Ασσομάδα είναι η κωμόπολη Πίκος.

## Εξωτερικοί σύνδεσμοι
* 


Κατηγορία:Νησιά του Πράσινου Ακρωτηρίου
Συναξάριο

Γενικά με την ονομασία **Συναξάρια**, στον πληθυντικό, παράγωγος όρος της Σύναξης, δηλαδή της συνάθροισης των πιστών στους ναούς προς τιμή κάποιου αγίου ή κάποιου εκκλησιαστικού γεγονότοςφέρονται ειδικά χριστιανικά λειτουργικά βιβλία που περιλαμβάνουν σύντομες ή εκτενείς διηγήσεις σχετικά με τον βίο γενικά και τα μαρτύρια που υπέστησαν Άγιοι και Οσιομάρτυρες. Οι διηγήσεις αυτές φέρονται κατά εορτολογική σειρά και αναγιγνώσκονται σε ιερουργίες - θρησκευτικές συνάξεις. Συλλογείς τέτοιων διηγήσεων ονομάζονται «Συναξαριστές». Με την ίδια αυτή ονομασία φέρονται και οι συγγραφείς των Συναξαρίων ή οι συντάκτες των βιβλίων με τα *Συναξάρια*.

## Εξέλιξη και χρήση
Στα Συναξάρια προστέθηκαν με τον καιρό και βίοι οσίων, ιεραρχών, μοναχών κ.λπ. με καθαρά εποικοδομητικό χαρακτήρα καθώς και περιγραφές άλλων εκκλησιαστικών γεγονότων όπως ανακομιδές λειψάνων, θαύματα  και σχετικοί σεισμοί ή άλλες καταστροφές, με συνέπεια, έχοντας ευρύ περιεχόμενο, τα συναξάρια να διακρίνονται επιμέρους σε ιστορικά, εγκωμιαστικά και δημώδη.

Τα Συναξάρια περιλαμβάνονται στα βιβλία λειτουργικής και χρησιμοποιούνται κυρίως στις ακολουθίες του Όρθρου μετά την 6η ωδή των κανόνων.

## Κυριότερες συλλογές και πηγές

Κυριότερες συλλογές συναξαρίων της Ορθόδοξης Εκκλησίας είναι του Συμεών του Μεταφραστού, το Μηνολόγιο του Αυτοκράτορα Βασιλείου Β΄ του Βουλγαροκτόνου που φέρει την ονομασία «Βασιλειανό Συναξάριο», του Νικόδημου του Αγιορείτη, που πρωτοεκδόθηκε στη Βενετία, του Κ. Δουκάκη κ.ά.

Παρόμοια βιβλία υφίστανται και στη Καθολική Εκκλησία, με την ονομασία "Synaxarium" (εκ της ελληνικής), σε διάκριση όμως του Μαρτυρολογίου που αφορά Μάρτυρες εποχής των Διωγμών.

Σημαντικές πηγές για τα κείμενα αυτά αποτελούν οι εκδόσεις των Βολλανδιστών: Το πολύτομο έργο *Acta Sanctorum* και το ειδικό περιοδικό τους με τίτλο *Analecta Bollandiana*. Επίσης η συλλογή του Jacques-Paul Migne, *Patrologia Graeca* με 161 τόμους .

## Δείτε επίσης
* Αγιολογία
* Μηναίον
* Νέον Μαρτυρολόγιον
* Τυπικό της Εκκλησίας
* Μαρτυρολογία

## Πηγές
* "Εγκυκλοπαίδεια Πάπυρος Larousse Britannica" τόμ. 56ος, σελ.70-71.

## Εξωτερικοί σύνδεσμοι
* Το Συναξάριο: Οι ζωές των Αγίων της Ορθόδοξης Εκκλησίας

## Παραπομπές


Κατηγορία:Βιβλία Λειτουργικής